**Ringmajanduse juhtrühma 14.05.2021 elektroonilise koosoleku protokoll nr 4**

Koosoleku algus 14.05.2021 kell 12:30, lõpp kell 14:00

Juhtrühma esimees: Kaupo Heinma

Osalesid: Argo Peepson, Erik Eenlo, Indrek Reimand, Kaja Tael, Toomas Murulo, Marek Uusküla, Thea Palm, Allan Pilviste, Andres Sang, Heddi Lutterus, Kristi Talving, Eva-Ingrid Rõõm, Mihkel Krusberg, Sigrid Soomlais, Aire Rihe, Krista Kupits, Helena Vanari

PÄEVAKORD

**Ringmajanduse juhtrühma 14.05.2021 elektroonilise koosoleku päevakord**

1. **Sissejuhatus**
	1. Keskkonnaministeeriumi sissejuhatus
2. **Arutelu**

**Krista Kupits - P.k. 1.1 Ringmajanduse uuring**.

Juhtrühmas on juba korduvalt räägitud ringmajanduse uuringutest. Olete andnud tagasisidet nii jaanuaris vahearuannetele kui ka märtsis lõppversioonile. Oleme töövõtjaga korduvalt tööd edasitagasi vahetanud ning eile saatsime Osale 1 (plast, ehitus, tekstiil) tagasi eeldatavasti viimased kommentaarid ning Osa 2 viimane ülevaatus käib. Tööde tulemuste tutvustamiseks toimub kaks kohtumist – üks avalikule sektorile ning teine laiemale huvirühmade ringile. Eeldatavasti juuni kuus.

Eelmine kord sai räägitud ka seda, et töö teostajad on välja tulnud ringmajanduse terminite definitsioonidega, sest valmivast uuringust saab alusdokument, millele järgmiste protsesside juures pidevalt tagasi vaadatakse ning mille alusel arutelusid peetakse ja kokkuleppeid saavutatakse. Näeme, et on äärmiselt oluline, et need terminid oleksid valdkondade üleselt samamoodi mõistetavad. Oleme keskkonnaministeeriumis esimese ülevaatuse teinud, kuid soovime, et ka teie nii eksperdid kui ka hiljem juhtkogu need mõisted üle vaataksid ning omalt poolt täiendaksid ja juhtrühm peaks need siis ka kinnitama.

Juunis on oodata uuringu tulemuste tutvustavaid üritusi. Üks ringmajanduse juhtrühmale ja ekspertkogule ning teine laiemale avalikkusele. Olemas on uuringu kolmas osa, mis on jäätmekäitlusega seotud. Anname teada, kuidas ja mis vormis need tutvustused olema saavad. Kas kõik osad korraga või juppide kaupa.

**Krista Kupits - P.k. 2. Ringmajanduse töörühmad**

Nüüd annaksin sõna juhtrühmale, sest ringmajanduse struktuuris on toimunud juba mitmed huvirühmade kohtumised. Kultuuriministeerium, Maaeluministeerium ning Välisministeerium on esimesed, tutvustavad kohtumised läbi viinud. Kuulame nende tagasisidet ning ettepanekuid ning plaane, millised tegevused töörühmades ellu viia. Lisaks on toimunud ka EKJA juhtimisel teabevahetuse rakkerühm, mille eesmärk on sidusalt infovahetus üles ehitada.

Jagan teiega enne veel mõtet, et ringmajanduse töörühmasid juhivad erinevad ministeeriumid ning organisatsioonid, kuid igal rakkerühmal on siiski väljakujunenud oma kindel juhataja. On plaanis ringmajanduse rakkerühma juhtidele teha koolitus/arenguseminar, et üheskoos struktureeritult töörühmadest väljund saada.

Ringmajanduse kodulehel on kogu informatsioon kättesaadav. On oluline, et lõpuks jõuaks vajalik info meie tegevustesse ja dokumentidesse kohale. Juba toimunud kohtumised on olnud pisut erineva fookusega, aga sellele vaatamata huvitavad.

Krista Kupits: Mis võiksid olla edasised tegevused?

Argo Peepson: Biomajanduse rakkerühm, mis hõlmab mitmeid tööstus- ja majandussektoreid. Rakkerühmas peab keskenduma sellele, et biomajandus lähtuks ringmajanduse ja ringluse põhimõtetest. Rakkerühmad on hea koht, kus arutleda ringbiomajandusest. Kogu rakkerühma mõte on olnud see, et me ei jääks Maaeluministeeriumi põhivaldkondadesse, põllumajandusse ja kalandusse kinni. Biomajandus puudutab ka metsandust, energeetikat ja teisi valdkondi laiemalt. On oluline, et saaksime kokku leppida, millised prioriteedid, vajadused ja ootused võiksid kajastatud saada jmt. Kõikide ministeeriumide esindajad on oodatud kohtumistel osalema.

Mis erinevates dokumentides toimub ja kuidas võiksid need seostuda ringmajanduse dokumentidega. Näiteks RITA tulemusi tahaks kasutada ka rakkerühmades olukorra analüüsimisel. On oluline, et rakkerühm oleks ikkagi kõikidele huvilistele avatud. Ministeeriumide vahel oleme alustanud, et oleksid arenguperspektiivid kokku lepitud jmt. Lähiajal on plaan kokku kutsuda kõik, kes on kodulehel huvi üles näidanud. Huvilisi on ka teiste platvormide kaudu tulnud.

Krista Kupits: Jah, biomajanduse töörühma on erinev, sest seal on omaette ministeeriumite tuumikkogu.

Kaja Tael: Ringmajanduse välismõõde on väga marginaalne osa kogu sellest … Üks spetsiaalne kohtumine, kus keskendusime ringmajandusele. Esimene osa pühendus puhtalt infole. Rääkisime ka valge paberi tegemise protsessist, arutasime ka Välisministeeriumi strateegiaid. Eeskätt Aafrika ja veel mõned riigid. Arutasime ka nt Soome vmt koostöö tegemisest. Partnerid osutasid oma võimekusele. Tehnopol oli uus. Reet Ausiga oli väga huvitav rääkida kestliku tekstiili osas. Partnerid juhtisid tähelepanu ka olemasolevatele lünkadele. Tekstiil – kogu Euroopa Liidus on üsna puudulik Industrial upscaling. Juurutamine on raske, sest juba haridussüsteemis on lüngad sees, samuti on väga raske seda saavutada, kuna pea kogu tekstiilitööstus on ELst lahkunud.

Ka välismõõtme osas oleks vaja tuvastada Eesti tugevus. Leida oma nišiteema ja seda ka laiemalt kuvada. Võib-olla juba juuni kuus saab töörühm kokku tulla, aga kuidas Fookusesse tuua rohkem ringmajanduse teemasid ning seda, mida partnerid teha tahaksid. Seal saab jagada infot ka valge paberi osas.

Krista: Kultuuri- ja teabevahetuse töörühmad läksid väga „ereda leegiga põlema“. Huvi on suur, valdkond on lai, paljudele tegevustele tahetakse suuniseid, kuidas edasi liikuda. Ehituse teemal ja ka teistest uuringust tulevatel teemadel on kohtumised tulemas. Et saaks ka sealseid ettepanekuid valideerida ja arvesse võetud. Soovime saavutada seda, et lõpuks tuleksid ühtlustatud tulemused erinevates rakkerühmades.

**P.k. 3. muud küsimused**

**Valge paber**

Kaupo Heinma: Erinevad rühmad on koos käinud ja asjad liiguvad edasi. Koordineerimine on suur väljakutse olnud. Rohetiigriga toimuvad samuti läbirääkimised – plastpakendite osas võiks jõuda erasektoriga kokkuleppeni. Plaanis on koostada hea tava, millest lähtuvalt saaksid ettevõtted ühiskonnale kasu tuua. Küsimusi on veel õhus ja teemasid on mitmeid.

Norra finantsmehhanismi kaudu on kokkuleppe saavutatud, et projekti koordineerimine käib KAURi kaudu. Doonorriigiga asjad selged, ressurssi on piisavalt, KeM juhib protsessi edasiminekut tugevalt. Järgmisel kohtumisel saame jagada rohkem infot projekti sisu osas.

Ringmajanduse strateegilises struktuuris on tasandid piiritletud ja määratletud, et ringmajanduse kokkulepete leidmine oleks läbipaistav ja laiapõhjaline. Ringmajanduse põhimõtete koostamisel on „koroona valge paber“ eeskujuks, mida see võiks sisaldada ja endast ette kujutada. Riiklikult oleks vaja kokkulepet, mis ringmajandus meie jaoks on, millised on väärtuspõhised tingimused, mis peaks olema täidetud. Toode või teenus turul peaks tooma ühiskonnale täiendavat lisandväärtust. Näiteks sellist olukorda, kus püüame väljundit leida jäätmetele, aga ühiskonnal tegelikult seda vaja ei ole, aga me surume ikka peale ja tekitame seeläbi lihtsalt uusi jäätmeid, me tegelikult tekitada ei taha. Dokument peab olema tervikuna ühiskonda läbiv ning avalikkusele arusaadav. Milline on Eesti ettenägemus ja kuhu me liikuda tahame, Eesti ringmajanduse printsiibid, mida saaksid ettevõtted järgida. Ringmajanduse põhimõtted saavad olema põhialustega sarnased, aga kindlasti ka Valitsuse tasandil kinnitatav.

KeM saadab algse struktuuri juhtrühmale mõtteaineks, mida dokument võiks sisaldada. Ideaalis võiks olla pöördumine, nt ministri/ministrite eessõna, et dokumendile tuge anda. Ei teeks halba, kui oleks peaministri sissejuhatus teemasse. Dokumendi väljund võiks olla selline, et iga huviline saaks kergelt asjast aru. Paigas võiks olla ka printsiibid - raamistik Eesti tasemel, mitte vaid üldisi EL printsiipe järgida.

Lisaks valgele paberile saavad tegevused selgitatud ka tegevuskavas. Tegevuskava võiks olla eri osapoolte kontsentraat sellest, mida nad teevad. Lisaks ministeeriumite arengukavadele võiks liita tegevused, mida teevad ettevõtted, MTÜd, teised organisatsioonid ja isikud. See ei peaks olema kinnine dokument, rohkem pigem platformi laadne info, mis on huvigruppidele kättesaadav ning tegevuste eemaldamise ja juurde panekuga saab tegeleda pidevalt.

Juhtrühma sisend. Tuleks erinevatest valdkondadest. Kõik ettepanekud oleksid teretulnud. Vormilisus ja sisu. On tähtis, et dokumendist oleks päriselt kasu, mitte ei teeks dokumenti dokumendi pärast. Edasi liikudes võimalusel oleks juhtrühma teemavaldkonna tasemel välja toodud. „sellised printsiibid teaduse valdkonnas“ jne. Praeguse olukorra kirjeldus ja tuleviku võimaluste kirjeldus. See sisend võiks tulla juhtrühma kaudu.

Ajakava: Praegu oleme esimeses faasis, kus vormi ja sisukorda kokku leppida. Järgnevate kuude jooksul toimub sisulise materjali koondamine ja sidumine, ülevaatamine ja täiendamine. Aasta lõpus võiks valmis kujul juba tutvustada ja legitiimsust pakkuda. Nn templi peale panek. Läbi arutada, aga aasta lõpus oleks hea valge paberi nime all ringmajanduse väärtusi tutvustada. Kas on küsimusi ja soovitusi?

Krista: Täna veel võiks arutada: milline peaks olema esialgne mõttepaber, millele ootame teie tagasisidet. Juhtrühma mõtetele tuginedes paneksime juunis juba sisulisema mustandi kokku, augustis saadaksime üle vaatamiseks. Septembris tahaks võimalusel seda ühise laua taga arutleda. Oleks tore valge paber Ringmajanduse konverentsil pidulikult avada.

Arutelu:

Indrek Reimand: Kuigi ringmajanduse teemal on juhtrühmas asjalik ja rahulik arutelu, siis tajun kuskil mingit vastuolu. Tajun seda seoses selle raportiga, mida hakkame vastu võtma. Neutraalne analüüs on vajalik, aga kui näen ehituses diagrammi, kus kõik kategooriad on „nullis“, siis selline neutraalne hinnang ei ole päriselt kohane. Tegevuste jada; me ei saa päris seda monotoonset ja rahulikku rütmi säilitada. Mis skaalas me siis hindame? Skaalad paistavad erinevates sektorites erinevad, mõned on hinnatud leebemalt. Optimaalne = ideaale? Ei usu. Ideaalne on see, et kõik võetakse 100% taaskasutusse, aga optimaalne see ilmselt ei ole. Ei saa hoida sellist neutraalset hinnangut, kui mõni asi paistab olevat päris tuksis. Sama ka valges raamatus – kuidas me sellesse siis suhtume?

Kaupo Heinma: Olen nõus, ideaalse ja optimaalse vahe võib olla päris suur. On oluline leida see optimaalne „Ideaalse auto“ näide. Peaksime leppima kokku, et teeme selle muutuse kiirelt ära, monotoonset ja rahulikku ilma tulemusteta nokitsemist ei saa alati teha. Kompromiss peab ilmselt tulema. Pigem teha dokument ambitsioonikas, kui et liigume vaikselt ja rahulikult lihtsalt edasi.

Kaja Tael: Tuleks kasuks, kui soovitusi reljeefsemalt esile tõsta. Soovitused ise näiteks tekstiili sektoris - olles SEI toimetamisega kokku puutunud, võrdlesin uuringu soovitusi SEIga. Kaalukauss langes SEI poole. Näiteks soovitus number 11 - kas sellise soovituse jaoks on vaja uuringut teha? Teame ju küll, et jäätmeid on vaja paremini sorteerida. See teeb uuringu haavatavaks taolise kriitika eest. Töörühmad tegutsevad, äkki saab neis lähemalt sisse vaadata neisse asjadesse.

Krista Kupits: Väga õiged ja õiglased tähelepanekud. See olekski võinud selle töö mõte olla. Uuring on vähemalt must-valgelt silma ette toonud need probleemid.

**Krista Kupits - P.k. 4. Ringmajanduse ajakava 2021 aastaks**

 Prioriteedid 2021 aastaks on Juhtrühmas kokkuleppida ringmajanduse põhiprintsiipides nö „Valge paber“ – nagu oleme varasemalt kokku leppinud on plaan kirja panna konkreetsed tegevused juhtrühma tasandil. Nagu oleme ka varem arutanud, siis on selle juhtrühma roll luua üldine raam, kus saaks kirjeldada tegevused ja valdkonnad, kuhu ringmajandust integreerime.

Kuna novembri keskel 17-18 kuupäevadel toimub suur Ringmajanduse veebikonverents, siis on üheks küsimuseks see, kas saaksime valge paberi kokkuleppimise seal arutellu või miks mitte ka allkirjastamisele võtta – juhtrühma nõusolekul planeeriksime konverentsile juhtrühma paneeli, kus ministeeriumid oma kogemusi jagavad. Eelmiste aastate konverentside põhjal oskame öelda, et huvi konverentsi vastu on aasta-aastalt suurenenud, 2021. a konverents planeeritud ca 400le osalisele, sh ettevõtjad, teadusasutused, MTÜ-d, avalik sektor. Konverents keskendub ressursitõhususele, sh eelkõige meetmest toetust saanud näidete tutvustamisele. Käsitleb rohkem konkreetseid ettepanekuid ja praktilisi lahendusi, infot edasijõudnutele.

Praegu kõige kiiremad tegevused on seotud just uuringu valmimisega, konverentsi ettevalmistamise ning töörühmade kokkukutsumisega. Tuletan siinkohal meelde, et kui kellelegi on huvi mõnda töörühma juhtida, siis sellest tuleks mulle märku anda.

Valge paberi ajaraam peaks olema selline, et tänaselt kohtumiselt annab juhtrühm Keskkonnaministeeriumile suunised, milliselt dokument üles ehitada ning siis saame omalt poolt teile välja pakkuda mustandi ning juunis küsida teie täiendusi ja tagasisidet sellele. Suve jooksul saame esialgset dokumendi põhja täiendada ning augustis taas kirjalikku tagasisidet juhtrühmalt küsida, misjärel saame septembris juhtrühma kohtumisel – loodetavasti juba ühise laua taga üle rääkida, milliselt dokument edasi liikuma peaks ning ideaalsel juhul pidulikult selle ringmajanduse konverentsil allkirjastama.